Na temelju članka 76. Zakona o sportu (NN 71/06, 150/08, 124/10, 124/11, 68/12, 94/13, 85/15, 19/16, 98/19, 47/20, 77/20 i 133/20), članka 40. Statuta Grada Delnica (SN GD 2/21) Gradsko vijeće Grada Delnica na današnjoj sjednici donosi

**PROGRAM JAVNIH POTREBA U SPORTU GRADA DELNICA ZA 2023. GODINU**

**Članak 1.**

Programom javnih potreba u sportu Grada Delnica za 2023. godinu (u daljnjem tekstu: Program), u skladu sa Zakonom o sportu, utvrđuju se aktivnosti, poslovi i djelatnosti u sportu od značaja za Grad Delnice, za koje se sredstva planiraju u proračunu Grada Delnica.

Programom se stvaraju uvjeti za zadovoljenje potreba u sljedećim aktivnostima:

1. poticanje i promicanje sporta,
2. provođenje sportskih aktivnosti djece, mladeži i studenata,
3. djelovanje sportskih udruga i Sportske zajednice,
4. pripreme sportaša, domaća i međunarodna natjecanja te zdravstvena zaštita sportaša,
5. sportsko-rekreacijske aktivnosti građana,
6. provođenje sportskih aktivnosti osoba s invaliditetom,
7. organiziranje tradicionalnih i prigodnih sportskih priredbi,
8. planiranje, izgradnja, održavanje i korištenje sportskih građevina značajnih za Grad Delnice.

**Članak 2.**

Financijska sredstva za ostvarivanje javnih potreba u sportu u 2023. godini koja se ugovorom prenose na raspoređivanje Sportskoj zajednici Grada Delnica, osiguravaju se u Proračunu Grada Delnica za 2023. godinu te raspoređuju na sljedeći način:

|  |  |  |  |
| --- | --- | --- | --- |
|  | **Naziv programa** | **Detaljan opis programa** | **Plan za 2023. godinu** |
| 1. | Redovan rad Sportske zajednice | - za redovan rad udruga članica SZ GD  - za funkcioniranje SZ GD  - za knjigovodstvene usluge SZ GD  - za naknadu tajniku SZ GD  - za organizaciju sportskih manifestacija  - za obaveznu rezervu, molbe sportaša i klubova | 410.517,23 kuna  *(=54.485,00 eura)* |
| 2. | Korištenje sportskih objekata i terena |  | 358.001,77 kuna  *(=47.515,00 eura)* |
| 3. | Sistematski pregledi sportaša |  | 30.138,00 kuna  *(=4.000,00 eura)* |
| **UKUPNO** | | | **798.657,00 kuna**  ***(=106.000,00 eura)*** |

Detaljni plan raspodjele financijskih sredstava unutar Programa javnih potreba u sportu Grada Delnica za 2023. godinu donosi Skupština sportske zajednice Grada Delnica, a temeljem Natječaja za javne potrebe u sportu Grada Delnica za 2023. godinu, koji provodi Sportska zajednica Grada Delnica.

Detaljni plan raspodjele financijskih sredstava Sportska je zajednica obvezna dostaviti na naknadnu suglasnost gradonačelniku i Gradskom vijeću Grada Delnica najkasnije do kraja veljače 2023. godine.

Natječaj za javne potrebe u sportu Grada Delnica za 2023. godinu mora biti proveden sukladno s Odlukom o načinu financiranja javnih potreba Grada Delnica (SN GD 8/15) te Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/15 i 37/21).

**Članak 3.**

U Proračunu Grada Delnica osigurana su i sredstva za planiranje, izgradnja, održavanje i korištenje sportskih građevina značajnih za Grad Delnice te se raspoređuju na sljedeći način:

|  |  |  |
| --- | --- | --- |
|  | **Naziv aktivnosti** | **Plan za 2023. godinu** |
| 1. | Održavanje sportskih objekata i terena | 376.725,00 kuna  *(=50.000,00 eura)* |
| 2. | Multifunkcionalna dvorana | 10.000.006,90 kuna  *(=1.327.229,00 eura)* |
| 3. | Gradski stadion rekonstrukcija | 6.457.066,50 kuna  *(=857.000,00 eura)* |
| 4. | Adrenalinski park | 1.000.001,44 kuna  *(=132.723,00 eura)* |
|  | **UKUPNO** | **17.833.799,84 kuna**  ***(=2.366.952,00 eura)*** |

Sredstvima navedenim u stavku 1 ovoga članka raspolaže Grad Delnice.

**Članak 4.**

Sredstva iz članka 2. stavka 1. isplaćivat će se Sportskoj zajednici Grada Delnica temeljem Ugovora i zahtjeva za isplatu, a u skladu s Odlukom o izvršavanju Proračuna Grada Delnica a 2023. godinu.

**Članak 5.**

Sportska zajednica Grada Delnica dužna je sklopiti ugovore s udrugama i ustanovama koji su krajnji korisnici sredstava za provedbu javnih potreba u sportu.

Odjel gradske uprava za lokalnu samoupravu, društvene djelatnosti i opće poslove prati i nadzire ostvarenje ovog Programa, kao i korištenje i utrošak sredstava.

Sportska zajednica Grada Delnica prati i nadzire namjensko korištenje sredstava od strane krajnjih korisnika te za navedeno odgovara Gradu Delnicama podnošenjem polugodišnjih i završnih godišnjih izvješća.

Sportska zajednica Grada Delnica dužna je do 15. ožujka 2024. godine podnijeti završno financijsko i programsko izvješće o realizaciji sredstava javnih potreba Gradskom vijeću Grada Delnica.

**Članak 6.**

Ovaj Program će se objaviti u „Službenim novinama Grada Delnica“, a stupa na snagu 1. siječnja 2023. godine.

KLASA: 402-04/22-01/05

URBROJ: 2170-60-50-3-22-1

Delnice, 21. prosinca 2022. godine

Gradsko vijeće Grada Delnica

Predsjednica

Ivana Pečnik Kastner, v.r.